stanford-oval/wikipedia huggingface dataset:
Mtwara
Elinkeinoelämä

Mtwaran rannikkolta, Mnazin lahdelta löydettiin vuonna 1982 merkittävät maakaasuvarat, joiden hyödyntäminen on aloitettu rakentamalla putkiyhteys Mtwarasta Dar es Salaamin ja sinne rakennettavaan voimalaitokseen. Tähän mennessä yritykset BG ja Statoil ovat saaneet lisenssit maakaasun hyödyntämiseen. Tansanian hallitus toivoo yritysten hyödyntävän osan kaasusta Tansaniassa, parantavan alueen infrastruktuuria ja käyttävän lopun kaasusta vientiin. Viennin mahdollistamiseksi on tarkoitus rakentaa nestekaasuvoimala Mtwaraan. Tansanian hallitus on myös hiljattain laatinut sopimuksen Nigerialaisen yrityksen, Dangoten kanssa sementtitehtaan rakentamisesta Mtwaraan. Käytöstä poistettu rautatie on tarkoitus kunnostaa ja ottaa sementtitehtaan käyttöön.
Maakaasuputkiverkoston rakentaminen Mtwarasta Dar Es Salaamiin synnytti laajaa vastustusta ja mellakoita Mtwarassa vuonna 2013. Rakentamispäätökseen tyytymättömät asukkaat protestoivat hanketta perustellen, ettei ratkaisu tue alueen kehitystä ja toivoen maakaasuvoimalan rakentamista Mtwaraan Dar es Salaamin sijasta.
Muilta osin Mtwaran elinkeinoelämä on maatalousvaltaista ja huonojen tieyhteyksien vuoksi kaupankäynti sisämaahan on melko vähäistä. Mtwaran tärkeimmät teollisuuden ja maatalouden alat käsittävät muun muassa suolan prosessointia, kassavatuotteiden valmistusta, cashew-pähkinöiden prosessointia sekä auringonkukka- ja maapähkinäöljyn tuotantoa.
Nähtävyyksiä

Mikindanin kylän historiallinen keskusta, joka pitää sisällään muun muassa 1800-luvun lopulla saksalaisten rakentaman linnoituksen, entisen orjamarketin sekä raunioituneen vankilan.
Paavalin kirkko (englanniksi St. Paul's Church)
Mnazin lahden luonnonsuojelualue, jolle järjestetään erityisesti sukellusretkiä.
Kulttuuri ja urheilu > Tapahtumat

Mtwarassa järjestetään vuosittain myös Suomen suurlähetystön tukema kulttuuritapahtuma, The MaKuYa Traditional Performing Arts Festival. Festivaali on järjestetty vuodesta 2008 lähtien ja se kokoaa yhteen vuosittain satoja alueen perinteisen musiikin sekä muun esiintyvän taiteen artisteja.
Kulttuuri ja urheilu > Jalkapallo

Mtwaraa edustaa jalkapallossa joukkue Bandari Mtwara SC, joka pelaa ottelunsa vuonna 1982 valmistuneella Nangwanda Sijaona Stadium-areenalla, joka tunnetaan myös nimellä Umoja Stadium. Areenan katsojakapasiteetti on 15 000.
Tunnettuja mtwaralaisia

jalkapalloilija Nizar Khalfan
Ystävyyskaupungit

Redditch, Yhdistynyt kuningaskunta, vuodesta 1986
Aiheesta muualla

Kuvia tai muita tiedostoja aiheesta Mtwara Wikimedia Commonsissa
Matkaopas aiheesta Mtwara Wikivoyagessa (englanniksi)
Mtwaran alueen viralliset kotisivut
Näkymä linnoituksesta Mikindanin kylään
Makonde-nainen, kuva vuodelta 1902
Mtwaran lentokenttä
Mänttäri

Mänttäri on suomalainen sukunimi, joka on muun muassa seuraavilla henkilöillä:
Anssi Mänttäri (s. 1941), elokuvaohjaaja, käsikirjoittaja, näyttelijä ja tuottaja
Aune Mänttäri (o.s. Partanen, 1936–2023), kauppapuutarhuri, SMP:n ja SKYP:n kansanedustaja
Hannu Mänttäri (s. 1956), sarjakuvataiteilija ja sanomalehtigraafikko
Justa Holz-Mänttäri (s. 1936), suomalais-saksalainen käännöstieteilijä
Jyrki Mänttäri (s. 1970), näyttelijä
Marko Mänttäri (s. 1980), ampuma- ja maastohiihtäjä, liikunnanopettaja
Toivo Mänttäri (1904–1992), kilpa-ampuja ja asesuunnittelija
Ulla Mänttäri, suunnistaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Seven Deadly

| Seven Deadly UFO |
| --- | --- | --- |

Studioalbumin tiedot
 Äänitetty : Area 51 -studiot, Celle, Saksa
 Julkaistu: 24. helmikuuta 2012
 Tuottaja(t): Tommy Newton
 Tyylilaji: hard rock, heavy metal
 Kesto: 48.04
 Levy-yhtiö: SPV
Listasijoitukset
  63. (1. viikko, 10. maaliskuuta 2012)
UFOn muut studioalbumit
| The Visitor 2009 | Seven Deadly 2012 | A Conspiracy of Stars 2015 |
Seven Deadly on brittiläisen hard rock -yhtye UFOn kahdeskymmenes studioalbumi, joka julkaistiin alkuvuodesta 2012. Kuten edeltävälläkin albumilla, myös tällä bassoa soittaa yhtyeen ulkopuolinen muusikko, Lars Lehmann. Yhtye kuitenkin soitti konsertteja varsinaisen basistinsa, Rob De Lucan, kanssa.
Kappaleet

Kaikki kappaleet kirjoittaneet Vinnie Moore ja Phil Mogg, ellei toisin mainita.
Fight Night – 4.43 (säv. Paul Raymond, Phil Mogg)
Wonderland – 5.17
Mojo Town – 4.03
Angel Station – 6.35
Year of the Gun – 4.15 (säv. Raymond, Mogg)
The Last Stone Rider – 4.15
Steal Yourself – 4.55
Burn Your House Down – 5.07
The Fear – 3.50 (säv. Raymond, Mogg)
Waving Good Bye – 5.20
Kappaleet > Limited Editionin lisäkappaleet

Other Men’s Wives – 3.53
Bag o' Blues – 3.03 (säv. Raymond, Mogg)
Kokoonpano

Phil Mogg – laulu
Vinnie Moore – kitara
Paul Raymond – kosketinsoittimet, kitara
Andy Parker – rummut
Kokoonpano > Vierailevat muusikot

Lars Lehmann – basso
Shadow Man

| Shadow Man |
| --- | --- |

Ohjaaja:  Michael Keusch
Käsikirjoittaja:  Steven Collins Steven Seagal Joe Halpin
Tuottaja:  Steven Seagal Pierre Spengler
Säveltäjä:  Barry Taylor
Leikkaaja:  Andy Horvitch
Pääosat:  Steven Seagal Eva Pope Vincent Riotta Michael Elwyn Skye Bennett Garrick Hagon Alex Ferns Michael Fitzpatrick
Valmistustiedot
Valmistusmaa:  Yhdysvallat
Tuotantoyhtiö:  Sony Pictures Steamroller Productions
Levittäjä:  Sony Pictures Home Entertainment Netflix
Ensi-ilta:  6. kesäkuuta 2006
Kesto:  92 min
Alkuperäiskieli:  englanti
Budjetti:  15 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Shadow Man on vuonna 2006 suoraan DVD:lle julkaistu yhdysvaltalainen toimintaelokuva. Elokuvan ohjasi Michael Keusch. Pääosissa esiintyivät Steven Seagal ja Eva Pope.
Juoni

Entinen CIA-agentti Jack Foster on matkalla Romaniaan, kun lentokentällä hänen tyttärensä kidnappaa englantilainen agentti. Kaikki kuitenkin liittyy tappavaan virukseen, jonka epäluotettavat CIA:n agentit kuljettavat Fosterin tietämättä hänen kännykässään. Pelastaakseen tyttärensä hänen täytyy selvittää tiensä läpi vakoiluverkoston, jossa ystävät osoittautuvatkin olevan vihollisia.
Näyttelijät

| 0 | 1 | 2 |
| --- | --- | --- |
|  Steven Seagal  | … |  Jack Foster   |
|  Eva Pope  | … |  Anya   |
|  Imelda Staunton  | … |  suurlähettiläs Cochran   |
|  Vincent Riotta  | … |  Harry   |
|  Michael Elwyn  | … |  George   |
|  Skye Bennett  | … |  Amanda Foster   |
|  Garrick Hagon  | … |  Waters   |
|  Alex Ferns  | … |  Schmitt   |
|  Michael Fitzpatrick  | … |  Chambers   |
|  Elias Ferkin  | … |  Velos   |
|  Levan Uchaneishvili  | … |  Jensen   |
|  Zoltan Butuc  | … |  Seaka   |
|  Emanuel Parvu  | … |  Urick   |
|  Vince Leigh  | … |  Roger   |
|  Werner Daehn  | … |  Cyrell   |
Aiheesta muualla

Arvostelu leffatykki.comissa
Traileri (Arkistoitu – Internet Archive)
Milvinae

| Milvinae |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Milvinae  Vigors, 1824
Infobox OKNimi-testi OK: 
Milvinae on haukkojen heimon alaheimo. Siihen kuuluvat seuraavat lajit:
Suku Haliastur Bramiinihaukat
Laji	indus bramiinihaukka
Laji	sphenurus viheltäjähaukka
Suku Harpagus Hammashaukat
Laji	bidentatus hammashaukka
Laji	diodon vaaleahammashaukka
Suku Milvus Haarahaukat
Laji migrans haarahaukka
Laji milvus isohaarahaukka
Jotkin lajit on määritelty kahteen vaihtoehtoiseen alaheimoon:
Alaheimo Milvinae tai Buteoninae
Suku Hammashaukat Harpagus
Hammashaukka (Harpagus bidentatus)
Vaaleahammashaukka (Harpagus diodon)
Alaheimo Milvinae tai Buteoninae
Suku Sirkkahaukat Ictinia
Etelänsirkkahaukka (Ictinia plumbea)
Sirkkahaukka (Ictinia mississippiensis)
Suku Rostrhamus
Kotilohaukka Rostrhamus sociabilis
Suku Helicolestes
Sinikotilohaukka, Helicolestes hamatus – sijoitettu aiemmin sukuun Rostrhamus
Alaheimo Milvinae tai Perninae
Suku Lophoictinia
Leijahaukka, Lophoictinia isura
Suku Hamirostra
Australianarohaukka, Hamirostra melanosternon
Mysli

Mysliä.
Mysli (saks. Müsli) on kaurahiutaleiden ja kuivattujen hedelmien seos, joka nautitaan yleensä maidon tai jogurtin kera. Pääaineiden lisäksi siihen kuuluu yleensä myös muita hiutaleita ja siemeniä, muun muassa maissi- ja vehnähiutaleita ja pähkinöitä sekä mantelilastuja.
Myslin kehitti vuonna 1900 sveitsiläinen tohtori Maximilian Bircher-Benner sairaalapotilaiden ravinnoksi. Bircher-Benner kehitti idean myslistä opiskellessaan lääketiedettä Zürichin yliopistossa kokeillen raakaruoan vaikutuksia kehoon sairastuttuaan itse keltaisuuteen. Hän itse piti sittemmän parantumisensa syynä kehittämäänsä vielä tuolloin nimellä Apfeldiätspeise kutsuttua annosta, joka koostui kypsentämättömästä omenasta, pähkinöistä ja kaurahiutaleista, jotka oli sekoitettu veteen, sitruunamehuun ja kondensoituun maitoon. Sveitsistä tuli samaan aikaan suosittu terveysmatkailukohde ja Bircher-Benner avasi vuonna 1904 oman alppimaja-tyylisen parantolansa lähellä Zürichia.
Alun perin mysliä syötiin jokaisen aterian alkupalana ja sittemmin siitä tuli illallinen. Aamupalaksi mysli on kehittynyt vasta myöhemmin.
Maidon kanssa nautittu mysli ei pidä nälkää kovin pitkään, koska sen kylläisyysarvo on sama kuin valkoisella leivällä.
Aiheesta muualla

Kuvia tai muita tiedostoja aiheesta Mysli Wikimedia Commonsissa
Mäntsäläntie (täsmennyssivu)

Mäntsäläntie voi maanmittauslaitoksen peruskartan nimistön mukaan tarkoittaa Suomessa kymmentä eri tietä:
Mäntsäläntie (Askola), kantatie 55
Mäntsäläntie (Helsinki), lyhyt katumainen kaupunkitie
Mäntsäläntie (Kärkölä), seututie 295
Mäntsäläntie (Marttila), yhdystie 2264
Mäntsäläntie (Mäntsälä)lyhyt katumainen tie
Mäntsäläntie (Pornainen), yhdystie 1494
Mäntsäläntie (Porvoo), kantatie 55
Mäntsäläntie (Pukkila), seututie 162
Mäntsäläntie (Salo), pieni soisen alueen tie
Mäntsäläntie (Lahti), lyhyt katumainen kaupunkitie
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mäntsäläntie”, voi hakea sivunnimihaulla, laajalla sivunnimihaulla tai tekstihaulla.
Simakkeet

| Simakkeet |
| --- | --- |
 Eteläntuoksusimake (Anthoxanthum odoratum)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Poöideae
Tribus::  Aveneae
Suku::  Simakkeet Anthoxanthum  L.
Katso myös
   Simakkeet Wikispeciesissä   Simakkeet Commonsissa 
Infobox OKNimi-testi OK: 
Simakkeet (Anthoxanthum) on heinäkasvien (Poaceae) heimoon kuuluva kasvisuku. Sukuun kuuluu 50–72 lajia.
Simakkeet ovat mätästäviä monivuotisia heiniä, jotka kasvavat enintään 30 cm korkeiksi. Simakkeiden lehdet ovat tasaisia ja kieleke on lyhyt. Varret kasvavat yksittäin ja kukintona on varren päässä oleva hyvin tiivis, tähkää muistuttava röyhy. Kussakin röyhyn tähkylässä on vain yksi hyvin kehittynyt kukka. Ulkokale on sisäkaletta lyhyempi.
Suvun lajeista Suomessa on tavattu kahta, tuoksusimaketta (Anthoxanthum odoratum) ja vihnesimaketta (Anthoxanthum aristatum). Näistä tuoksusimake kasvaa yleisenä lähes koko maassa, alalajia eteläntuoksusimake (Anthoxanthum odoratum subsp. odoratum) Etelä-Suomessa aina Oulun korkeudelle asti ja alalajia pohjantuoksusimake (Anthoxanthum odoratum subsp. alpinum) Lapissa. Vihnesimakkeesta on vain muutamia yli 50 vuotta vanhoja havaintoja rannikkoseuduilta sekä yksi uudempi havainto 1990-luvulta pääkaupunkiseudulta.
Lajeja ja alalajeja

madeiransimake (Anthoxanthum maderense)
tuoksusimakeryhmä (Anthoxanthum odoratum -ryhmä)
eteläntuoksusimake eli tuoksusimake (Anthoxanthum odoratum, syn. A. odoratum subsp. odoratum)
pohjantuoksusimake eli pohjansimake (Anthoxanthum nipponicum, syn. A. alpinum ja A. odoratum subsp. alpinum)
vihnesimake (Anthoxanthum aristatum)
Simakkeisiin yhdistettyjä, aiemmin maarianheiniin (Hierochloë) luokiteltuja lajeja ja alalajeja:
metsämaarianheinä (Anthoxanthum australe)
tunturimaarianheinä (Anthoxanthum monticola)
tuoksumaarianheinäryhmä (Anthoxanthum nitens -ryhmä)
niittymaarianheinä (Anthoxanthum hirtum )
pohjanmaarianheinä (Anthoxanthum hirtum subsp. arcticum)
kaakonmaarianheinä (Anthoxanthum hirtum subsp. hirtum)
tuoksumaarianheinä (Anthoxanthum nitens )
lännenmaarianheinä (Anthoxanthum nitens subsp. balticum)
lapinmaarianheinä (Anthoxanthum nitens subsp. nitens)
Aiheesta muualla

Integrated Taxonomic Information System (ITIS): Anthoxanthum (englanniksi)
United States Department of Agriculture (USDA): Anthoxanthum (englanniksi)
Flora of China: Anthoxanthum (englanniksi)
Sheridanin piirikunta (Wyoming)

Sheridanin piirikunta (engl. Sheridan County) on Yhdysvaltojen Wyomingin osavaltiossa sijaitseva piirikunta. Sen väkiluku oli 30 233 vuonna 2018 ja sen pinta-ala on 6 540 neliökilometriä. Piirikunnan hallintokeskus Sheridan on myös sen suurin asutuskeskus.
Piirikunta perustettiin 9. maaliskuuta 1888 ja se on saanut nimensä kenraali Philip Sheridanilta.
Asukkaat

Piirikunnan asukkaista 91,6 prosenttia on valkoisia ja 4,21 prosenttia latinalaisamerikkalaisia. 99,1 prosenttia asukkaista on Yhdysvaltain kansalaisia. Piirikunnan väestön keski-ikä on  42,1 vuotta.
Kuvia piirikunnasta

Piirikunnan oikeustalo.
Sheridanin kaupunki.
Aiheesta muualla

Kuvia tai muita tiedostoja aiheesta Sheridanin piirikunta (Wyoming) Wikimedia Commonsissa
Wyomingin osavaltio
| --- | --- |
Piirikunnat:   Albany  Big Horn  Campbell  Carbon  Converse  Crook  Fremont  Goshen  Hot Springs  Johnson  Laramie  Lincoln  Natrona  Niobrara  Park  Platte  Sheridan  Sublette  Sweetwater  Teton  Uinta  Washakie  Weston 
Kaupungit:   Buffalo  Casper  Cheyenne (pääkaupunki)  Cody  Douglas  Evanston  Gillette  Green River  Kemmerer  Lander  Laramie  Newcastle  Powell  Rawlins  Riverton  Rock Springs  Sheridan  Torrington  Worland 
Kunnat (town):   Afton  Albin  Alpine  Baggs  Bar Nunn  Basin  Big Piney  Burlington  Burns  Byron  Chugwater  Clearmont  Cokeville  Cowley  Dayton  Diamondville  Dixon  Dubois  East Thermopolis  Edgerton  Elk Mountain  Encampment  Evansville  Fort Laramie  Frannie  Glendo  Glenrock  Granger  Greybull  Guernsey  Hanna  Hartville  Hudson  Hulett  Jackson  Kaycee  Kirby  La Barge  La Grange  Lingle  Lost Springs  Lovell  Lusk  Lyman  Manderson  Manville  Marbleton  Medicine Bow  Meeteetse  Midwest  Mills  Moorcroft  Mountain View  Opal  Pavillion  Pine Bluffs  Pinedale  Pine Haven  Ranchester  Riverside  Rock River  Rolling Hills  Saratoga  Shoshoni  Sinclair  Star Valley Ranch  Sundance  Superior  Ten Sleep  Upton  Thayne  Van Tassell  Wamsutter  Whatland  Wright  Yoder
Muhammad Ali (täsmennyssivu)

Muhammad Ali, Mehmet Ali tai Ali Muhammed on osa useiden henkilöiden nimeä, kuten:
Muhammad Ali, Egyptin kuvernööri 1805–1849
Mehmet Ali Talat, kyproksenturkkilainen poliitikko
Mehmet Ali Ağca, paavi Johannes Paavali II:n salamurhan yrittäjä
Muhammad Ali, ent. Cassius Clay, yhdysvaltalainen raskaansarjan ammattilaisnyrkkeilijä 1960–1970-luvuilla
Mohammad Ali Shah, Iranin šaahi
Ali Mahdi Mohamed, Somalian entinen presidentti
Ali Muhammad Ghedi, somalialainen poliitikko
Muhammad Ali Jinnah, Pakistanin perustaja
Muuta

Muhammad Alin dynastia, Egyptin entinen hallitsijasuku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Muhammad Ali”, voi hakea sivunnimihaulla, laajalla sivunnimihaulla tai tekstihaulla.
Mustakorvahemppo

| Mustakorvahemppo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Afrikanhempot Crithagra
Laji::  mennelli
Kaksiosainen nimi
 Crithagra mennelli  (Chubb, 1908) 
Synonyymit
 Serinus mennelli 
Katso myös
   Mustakorvahemppo Wikispeciesissä   Mustakorvahemppo Commonsissa 
Infobox OKNimi-testi OKIUCN-testi OK: 
Mustakorvahemppo (Crithagra mennelli) on peippojen heimoon kuuluva varpuslintu.
Levinneisyys

Mustakorvahemppoa tavataan Afrikan kaakkoisosissa. Lajin kanta on vakaa, ja se on luokiteltu elinvoimaiseksi.
Mzuzu

| Mzuzu |
| --- | --- |
 Mzuzu
 Koordinaatit: 11.462°S, 34.020°E 
Valtio:   Malawi
Alue:  Pohjoinen
Piirikunta:  Mzimba
Pinta-ala  ():  
 – Kokonaispinta-ala:  48,0 km²
Väkiluku (2008)  ():  133 900
Infobox OKVirheellinen NIMI-arvo: 
Mzuzu on Malawin kolmanneksi suurin kaupunki. Se sijaitsee maan pohjoisella alueella Mzimban piirikunnassa. Kaupungin länsipuolella sijaitsee Nkhata Bayn piirikunta.
Kaupungin pinta-ala on 48,0 neliökilometriä. Asukasluku on kehittynyt seuraavasti: 44 200 (1987), 87 000 (1998), 133 900 (2008). Väestöennuste vuodelle 2012 oli 181 690 asukasta. Vuoden 2014 väkiluvuksi ennakoitiin 209 100.
Kaupungissa toimii muun muassa Mzuzun yliopisto.
Seven O’Clock

| Seven O'Clock |
| --- | --- |

Tiedot
Toiminnassa:  2017–2021
Tyylilaji:  K-pop, dancepop, electropop
Kotipaikka:  Soul, Etelä-Korea
Jäsenet:  Hangyeom   Hyun   2 Soul   Jeonggyu   Taeyoung   Andy   Rui   Vaan  
Levy-yhtiö:  Staro Entertainment   Forest Network  
Aiheesta muualla
Kotisivut
Infobox OKVirheellinen NIMI-arvo: 
Seven O'clock oli eteläkorealainen poikabändi, joka teki debyyttinsä Staro Entertainmentin alaisuudessa 16. maaliskuuta 2017. Vuonna 2018 yhtye vaihtoi Forest Network -levymerkille. Yhtye lopetti virallisesti 2. maaliskuuta 2021.
Yhtye julkaisi ensimmäisen minialbuminsa Butterfly Effect kesäkuussa 2017.
Jäsenet

Hangyeom (한겸)
Hyun (현)
2 Soul (이솔)
Jeonggyu (정규)
Taeyoung (태영)
Andy (앤디)
Rui (루이)
Vaan (반)
Diskografia > EP:t

” Butterfly Effect” (2017)
” #7” (2018)
” White Night” (2019)
Diskografia > Singlet

”Echo” (2017)
”Nothing Better” (2018)
”Searchlight” (2018)
”Get Away” (2019)
”Midnight Sun” (2019)
”Hey There” (2020)
Aiheesta muualla

Kuvia tai muita tiedostoja aiheesta Seven O’Clock Wikimedia Commonsissa
Mänttä-Vilppulan seurakunta

| Mänttä-Vilppulan seurakunta |
| --- | --- |

 tunnus :  sijainti 
 Mäntän kirkko
Tunnustuskunta:  evankelis-luterilainen
Hiippakunta:  Tampereen hiippakunta
Rovastikunta:  Kangasalan rovastikunta
Pääkirkko:  Mäntän kirkko
Jäsenmäärä:  6 387 (heinäkuu 2024)
– Osuus asukkaista:  n. 68,8 %
Kirkollisvero:  1,80 %
Kirkkoherra:  Saila Munukka
Sivusto
Infobox OKNimi-testi OK: 
Mänttä-Vilppulan seurakunta on seurakunta Pirkanmaalla, Mänttä-Vilppulan kaupungissa. Seurakunta kuuluu Tampereen hiippakunnassa Kangasalan rovastikuntaan. Kirkkoherrana toimii Saila Munukka.
Vuoden 2024 heinäkuussa Mänttä-Vilppulan seurakunnalla oli 6 387 jäsentä, mikä vastasi noin 68,8 prosenttia kaupungin asukkaista.  2000-luvulla seurakunnan jäsenmäärä on pienentynyt selvästi: vuoden 2000 lopussa jäseniä oli 11 146, vuoden 2010 lopussa 9 366 ja vuoden 2020 lopussa 7 088.
Vilppulan kunta ja seurakunta perustettiin vuonna 1912 osista Keuruun ja Ruoveden kuntien alueita. Siitä erotettiin Mänttä vuonna 1921 omaksi seurakunnakseen ja seuraavana vuonna myös vuonna omaksi kunnakseen, mutta kun Vilppulan kunta ja välillä kaupungiksi muutettu Mänttä vuonna 2009 yhdistettiin, yhdistettiin myös niiden seurakunnat Mänttä-Vilppulan seurakunnaksi. Vuonna 1973 Vilppulan kuntaan liitettiin suurin osa Pohjaslahden kunnasta, mutta Pohjaslahden seurakunta pysyi kauan tämän kuntaliitoksen jälkeenkin itsenäisenä seurakuntana  vuoden 1996 alkuun, mutta nykyisin se kuuluu Mänttä-Vilppulan seurakuntaan kappeliseurakuntana.
Mukarram Jah

Barkat Ali Khan Mukarram Jah lapsena äitinsä kanssa
Prinssi Barkat Ali Khan Mukarram Jah Asaf Jah VIII (6. lokakuuta 1933 Hilafetin linna, Nizza, Ranska – 15. tammikuuta 2023 Istanbul, Turkki) tunnetaan nimellä Mukarram Jah, oli Hyderabadin viimeisen hallitsijan Azam Jahin poika. Mukarramin äiti Hadice Hayriye Ayshe Dürrühsehvar oli Ottomaanien valtakunnan viimeisen kalifin  Abdul Mejid II:n tytär.
Eton Collegen jälkeen Jah lähti Harrowin Collegeen ja Cambridgen yliopistoon ja sen jälkeen hän opiskeli London School of Economicsissa ja Sandhurstin kuninkaallisessa sotilasakatemiassa. Jah lähti Hyderabadin palatsistaan ja lähti 2 000 km² maatilalleen Australian takamaille, jonka hän kuitenkin myi pian. Viimeiset vuotensa Jah asui Istanbulissa, Turkissa. Hän sairasti diabetesta.
Mustalaislauluja

Mustalaislauluja (Zigeunerweisen, op. 20) on Pablo de Sarasaten sävellys viululle ja orkesterille vuodelta 1878. Kappale perustuu romanimusiikkiin ja csárdás-sävellystyyppiin. Se on säveltäjän kuuluisimpia töitä. Säveltäjä levytti sen itse vuonna 1904.
Sampo Ahto

| Sampo Ahto |
| --- | --- |
 Sampo Ahto.
Henkilötiedot
Muut nimet:  Sampo Ilmari Ahto
Syntynyt: 13. tammikuuta 1938 (ikä 86) Helsinki, Suomi
Ammatti:  yleisesikuntaeversti ja sotahistorioitsija
Sampo Ilmari Ahto (s. 13. tammikuuta 1938 Helsinki) on suomalainen yleisesikuntaeversti ja sotahistorioitsija.
Sampo Ahton vanhemmat olivat lääketieteen tohtori Aito Kullervo Ahto ja Terttu Tuulikki Snell. Hän pääsi ylioppilaaksi 1957, opiskeli 46. kadettikurssilla Kadettikoulussa vuosina 1959-1961 ja palveli sen jälkeen opetusupseerina Pohjan Prikaatiissa ja RUKssa. Vuonna 1966 hän suoritti jalkaväen kapteenikurssin Taistelukoulussa. Tämän jälkeen hän toimi toimistoupseerina Sotahistorian laitoksella vuosina 1967-1971 ja sotahistorian opettajana Taistelukoulussa vuosina 1973-1977. Ahtosta tuli kapteeni 1968, majuri 1973 ja everstiluutnantti 1980.
Ahto valmistui 1973 yleisesikuntaupseeriksi Sotakorkeakoulusta. Hän toimi vuosina 1973–1997 sotahistorian opettajana Taistelukoulussa, Sotakorkeakoulussa, Kadettikoulussa ja Maanpuolustuskorkeakoulussa.
Ahtolle on myönnetty sekä Suomen Leijonan että Suomen Valkoisen Ruusun 1. luokan ritariristit.
Ahto sai sotatieteen kunniatohtorin arvon syyskuussa 2013 Maanpuolustuskorkeakoulun ensimmäisessä tohtoripromootiossa.
Maaliskuussa 2017 kerrottiin, että Ahto oli irtisanottu kadettiupseerien julkaisun Kylkiraudan avustajakunnasta. Irtisanomisen perusteeksi ilmoitettiin lehden kolumnistina toimineen Ahton korkea ikä ja se, että Ahto ei ollut Kylkiraudan edustamalla turvallisuuspoliittisella linjalla. Ahto oli muun muassa kirjoittanut, että suomettuminen ei ollut hävinnyt Suomesta, vaan aiemman itään kumartamisen sijasta Suomi on nykyisin kumartanut länteen. Lisäksi hän oli kyseenalaistanut Krimin niemimaan kuulumisen Ukrainalle.
Toimitustöitä

Suomen puolustusvoimat ; toim. Vilho Tervasmäki, Pertti Kilkki, Sampo Ahto. Sotahistoriallisen tutkimuslaitoksen julkaisuja 12. WSOY 1971, 2. täyd. painos 1973
Paavo Talvela : Muistelmat 1, Sotilaan elämä ; toim. Vilho Tervasmäki ja Sampo Ahto. Kirjayhtymä, Helsinki 1976
Paavo Talvela : Muistelmat 2, Sotilaan elämä ; toim. Vilho Tervasmäki ja Sampo Ahto. Kirjayhtymä, Helsinki 1977
Taistelukoulu 1927-1977 ; toimituskunta Taistelukoulun opettajat ; suunnittelu Sakari Rusama ja Sampo Ahto. Taistelukoulu, Tuusula 1977
Ympyröiltä suomalaiseen yhteiskuntaan : RUK:n 60-vuotisjuhlakirja ; julk. Reserviupseerikoulun oppilaskunnan kannatusyhdistys r.y. ; suunnittelukunta Aimo Kiukas ym. ; Sampo Ahto, kuvatoim. Reserviupseerikoulun oppilaskunnan kannatusyhdistys, Hamina 1980
Veijo Meri : C. G. Mannerheim, Suomen marsalkka ; työryhmä Sampo Ahto, Tarmo Mäki-Kuutti, Mauno Saari ; asiantuntijat Yrjö Blomstedt, Matti Klinge. WSOY 1988, uud. laitos 1990, 6. painos 2003
Kun Suomi taisteli : mukana olleiden muistoja talvi- ja jatkosodan vuosilta ; toimituskunta Martti Sinerma, Sampo Ahto, Teuvo Rönkkönen ; kartat Teuvo Berggren ; toim. Rainer Palmunen. Valitut Palat, Helsinki 1989
Palkinnot

Historian Ystäväin Liiton palkinto 1981
P. E. Svinhufvudin muistosäätiön kirjallisuuspalkinto 1989
Hannes Ignatiuksen kirjallisuuspalkinto 1990
Suomen Marsalkka Mannerheimin sotatieteellisen rahaston kunniapalkinto 2002
Aiheesta muualla

Kuvia tai muita tiedostoja aiheesta Sampo Ahto Wikimedia Commonsissa